Clement har en Ph. D. i ernæring fra University of Sciences, Arts and Technology. Dette universitet er registrert i mikrostaten Montserrat i Karibia, og regnes for å være en vitnemålsfabrikk. Delstatsmyndighetene i Florida har benektet at han har rett til å praktisere som lege, og ga ham i 2015 pålegg om å stanse alle medisinsk behandling. miniatyr|Hippocrates Health Institute I 1975 ble Clement ansatt ved Hippocrates Health Institute (HHI), og ble i 1980 leder av for klinikken som i hovedsak tilbyr alternativ behandling. En rekke søksmål har blitt rettet mot klinikken etter at kreftpasienter har blitt tatt av konvensjonell behandling til fordel for blant annet laserterapi, kosttilskudd og massasje. Clement har hevdet at hans klinikk har høyest suksess når det gjelder å helbrede irreversibel kreft. I 2015 døde en 11 år gammel jente av leukemi etter hun hadde nektet konvensjonell behandling med cellegift til fordel for alternativ behandling ved HHI. En rekke norske pasienter har også vært til behandling på HHI, blant disse Mille-Marie Treschow. Mange av pasientene har blitt formidlet av den norske alternativ-legen Christian Daling. Behandlingsoppholdene kan være svært kostbare.